Rikunarita-ORG/Wikinium huggingface dataset:
# Recruit-skandaali

**Recruit-skandaali** (jap. リクルート事件, *Rikurūto jiken*) oli sisäpiirikauppa- ja korruptioskandaali, joka pakotti useita huomattavia poliitikkoja eroamaan Japanissa vuonna 1988.

Recruit on kiinteistö- ja telekommunikaatioyhtiö Tokiossa. Sen johtaja Hiromasa Ezoe tarjosi Recruitin tytäryhtiön Cosmosin osakkeita talouselämän johtajille ja pitkäaikaisille poliitikoille, ennen kuin Cosmos listautui pörssiin vuonna 1986. Julkisen osakeannin jälkeen Cosmosin osakkeiden hinnat kohosivat pilviin, ja juoneen osallistuneet saivat kukin keskimäärin 66 miljoonan jenin tuoton.*lähde?*

Vaikka vain 17 Japanin parlamentin jäsenen havaittiin osallistuneen sisäpiirikauppoihin, kolmenkymmenen muun huomattiin myöhemmin saaneen erikoispalveluksia Recruitilta. Skandaaliin joutuneisiin poliitikkoihin kuuluivat pääministeri Noboru Takeshita, entinen pääministeri Yasuhiro Nakasone ja hallituksen pääsihteeri Takao Fujinami. LDP-hallituksen jäsenten lisäksi myös Kōmeitōn, demokraattisen puolueen ja sosialistisen puolueen johtajien havaittiin olleen osallisina juonessa. Takeshitan hallitus pakotettiin eroamaan, vaikka jotkut sen jäsenet palasivatkin politiikan huipulle myöhemmin (mukaan lukien tulevat pääministerit Kiichi Miyazawa ja Keizō Obuchi). NTT, Yomiuri Shimbun ja Nihon Keizai Shimbun sekaantuivat myös skandaaliin.*lähde?*

Vaikka skandaali kosketti puolueita poliittisen kentän molemmilla laidoilla, LDP kärsi skandaalista eniten. Skandaalia pidetään usein Morihiro Hosokawan oppositiopuolueen voiton merkittävänä syynä vaaleissa vuonna 1993, jolloin LDP:n yhtäjaksoisesti 38 vuotta kestänyt valtakausi Japanissa keskeytyi.*lähde?*

## Lähteet
# Keizō Obuchi

| Keizō Obuchi |
| --- |
| 小渕恵三 |
|  Keizō Obuchi vuonna 1999. |
| Japanin pääministeri |
|
30. heinäkuuta 1998 – 5. huhtikuuta 2000
 |
| Monarkki | Akihito |
| Edeltäjä | Ryūtarō Hashimoto |
| Seuraaja | Yoshirō Mori |
| Henkilötiedot |
| **Syntynyt** | 25. kesäkuuta 1937 Nakanojō, Gunma |
| **Kuollut** | 14. toukokuuta 2000 (62 vuotta) Tokio |
| Tiedot |
| Puolue | Liberaalidemokraattinen puolue |
|  Nimikirjoitus |
| [ Muokkaa Wikidatassa ]  |
| Infobox OK |

**Keizō Obuchi** (jap. 小渕恵三, *Obuchi Keizō*, 25. kesäkuuta 1937 Nakanojō – 14. toukokuuta 2000 Tokio) oli japanilainen poliitikko, joka toimi maansa pääministerinä vuosina 1998–2000. Obuchi aloitti poliittisen uransa 26-vuotiaana ja oli kaikkien aikojen nuorin Japanin alahuoneeseen valittu henkilö vuonna 1963. Ministeriksi hän nousi ensimmäistä kertaa vuonna 1979 ja nousi vähitellen korkeampiin tehtäviin Liberaalidemokraattisessa puolueessa 1990-luvulla. Obuchi toimi ulkoministerinä ennen valintaansa pääministeriksi.

BBC kutsui Obuchia muistokirjoituksessaan ”japanilaisen poliitikon arkkityypiksi”. Hänellä oli terävän neuvottelijan ja konsensuksen rakentajan maine, mutta hänen julkisuuskuvansa oli valju ja varovainen, joten hän sai lempinimen ”herra Tavallinen”. Hänen täytyi pääministerinä auttaa Japanin taloutta toipumaan 1990-luvun lamasta ja esitellä maan kaikkien aikojen suurin talouden tukipaketti.

Obuchin poliittinen ura päättyi aivoverenkiertohäiriöön 1. huhtikuuta 2000. Hän vajosi koomaan ja joutui luovuttamaan pääministerin valtuudet Yoshirō Morille 5. huhtikuuta. Obuchi menehtyi kuukautta myöhemmin sairaalassa.

## Lähteet

## Aiheesta muualla

* Kantei.go.jp: Keizo Obuchi, Prime Minister of Japan (englanniksi)
# Pakistanin maahockeyliitto

**Pakistanin maahockeyliitto** (*eng. Pakistan Hockey Federation, PHF*) hallinnoi maahockeyta Pakistanissa. Liiton alaisena toimii myös Pakistanin maahockeymaajoukkue. Se on Kansainvälisen Maahockeyliiton jäsen.

Liiton presidenttinä toimii Pakistanin entinen pääministeri Zafarullah Khan Jamali.

## PHF:n presidentit

1. Raja Ghazanfar Ali Khan (1948-50)
2. Chaudhry Nazir Ahmed (1950-52)
3. Khan Abdul-Qayyum Khan (1952-54)
4. Nawab Mushtaq Ahmed Gurmani (1955-56)
5. Mian Naseer Ahmed (1956-59)
6. Musa Khan (1960-66)
7. Nur Khan (1967-69)
8. Khwaja Mohammad Azhar Khan (1969-71)
9. Sadiq Hussain Qureshi (1971-76)
10. Nur Khan (1976-84)
11. Air Vice-Marshal Waqar Azeem (1984-86)
12. Air Marshal MA Dawood Pota (1986-90)
13. Farooq Feroze Khan (1990-91)
14. M Nawaz Tiwana (1991-93)
15. Air Vice-Marshal Farooq Umar (1993-96)
16. M Nawaz Tiwana (1996-97)
17. Akhtar Rasool Chaudhry (1997-99)
18. Arif Ali Khan Abbasi (1999-2000)
19. Muhammad Aziz Khan (2000-05)
20. Tariq Kirmani (2005-06)
21. Mir Zafarullah Khan Jamali (2006-)

## PHF:n voittamat turnaukset

### Olympialaiset

*Pääartikkeli: Maahockey olympialaisissa*
* 1960 Roome
* 1968 Mexico City
* 1984 Los Angeles

### Maahockeyn maailmanmestaruuskilpailut

*Pääartikkeli: Maahockeyn maailmanmestaruuskilpailut*
* 1960 Miehet
* 1968 Miehet
* 1984 Miehet
* 1994 Miehet

### Hockey Champions Trophy

*Pääartikkeli: Hockey Champions Trophy*
* 1978 Miehet
* 1980 Miehet
* 1994 Miehet
# Ozu Moreira

| Osmar Moreira |
| --- |
|  Ozu Moreira vuonna 2019. |
| Henkilötiedot |
| **Syntynyt** | 21. tammikuuta 1986 Rio de Janeiro, Brasilia |
| Kansalaisuus |  Japani |
| Uran tiedot |
| Lempinimi | Ozu |
| Laji | beachfutis |
| Seura |  Seattle Sounders |
| Saavutukset |
| Voitot | Silver Ball (toiseksi paras pelaaja), MM-kilpailut 2013 |
| Tietolaatikko päivitetty 20. helmikuuta 2015 |
| [ Muokkaa Wikidatassa ]  |
| Infobox OK |

**Osmar "Ozu" Moreira** (s. 21. tammikuuta 1986 Rio de Janeiro, Brasilia) on brasilialaissyntyinen japanilainen beachfutispelaaja. Hän edustaa yhdysvaltalaista Seattle Soundersia ja Japanin beachfutismaajoukkuetta. Vuonna 2007 Japaniin muuttaneen ja vuonna 2012 maan kansalaisuuden saaneen 190 senttimetriä pitkän Moreiran pelipaikka on puolustaja.

Moreira pelasi ensimmäistä kertaa Japanin paidassa kansainvälisissä kisoissa vuoden 2013 MM-kisoissa, joissa silloin Tokio Lequiosia edustanut Moreira pelasi neljässä ottelussa tehden neljä maalia. Hänet palkittiin kisojen jälkeen myös Silver Ballilla eli turnauksen toiseksi parhaan pelaajan palkinnolla. Turnauksen jälkeen Moreira siirtyi Espanjan suurseuraan FC Barcelonaan, josta hän siirtyi vuonna 2014 Seattle Soundersiin.

## Lähteet

*  (Arkistoitu – Internet Archive)
*  (Arkistoitu – Internet Archive)
*
# Jatkoaika

**Jatkoaika** on useiden urheilulajien sääntöihin kuuluva ylimääräinen peliaika, joka pelataan tasatulokseen päättyneen varsinaisen peliajan jälkeen, jos ottelun voittaja on saatava ratkaistua. Jatkoajan kesto on määritelty kunkin lajin säännöissä.

## Jalkapallo

Jalkapallossa on tavallisesti kaksi 45 minuutin pituista puoliaikaa. Jos ottelu on tasan ja sitä ei voi päättää tasapeliin (esimerkiksi pudotuspelimuotoisissa cup-turnauksissa), pelataan yleensä kaksi kertaa viidentoista minuutin jatko-ottelu. Joissakin turnauksissa on käytetty kultainen maali tai hopeinen maali -sääntöä (peli ratkeaa heti, kun on tehty maali tai sen puoliajan lopussa jossa maali on tehty), mutta yleensä jatko-ottelu pelataan loppuun ja ottelun tulokseksi merkitään varsinaisessa ja jatko-ottelussa tehtyjen maalien summa. Mikäli jatko-ottelukin päättyy tasan, voittaja ratkaistaan yleensä rangaistuspotkukilpailussa.

## Jääkiekko

Jääkiekossa on tavallisesti kolme 20 minuutin pituista erää. Jos ottelu on niiden jälkeen tasan, pelataan yleensä jatkoaika. Se pelataan aina äkkikuolemaperiaatteella eli peli ratkeaa, kun syntyy maali. Erien pituudesta on vaihtelua: joissakin peleissä pelataan 20 minuutin jatkoeriä, kunnes tehdään maali (esimerkiksi ammattilaissarjojen pudotuspelit); toisaalta voidaan pelata ennaltamäärätty aika (5–20 min), jonka jälkeen on rangaistuslaukauskilpailu. Näin toimitaan turnauksissa ja ammattilaissarjojen runkosarjaotteluissa. Nykyään jääkiekossa ottelu ei voi päättyä tasapeliin; tasapelit olivat yleisiä vielä 2000-luvun alussa ennen sääntömuutoksia.

Jääkiekon SM-Liigan jatkoaika on runkosarjassa 5 minuuttia ja se pelataan 3vs3 kentällisellä. Pudotuspeleissä pelataan 20min jatkoeriä jatkoerä kerrallaan, kunnes maali tulee ja ne pelataan 5vs5 kentällisillä.

## Käsipallo

Käsipallossa pelataan yleensä kaksi viiden minuutin mittaista jatkoerää. Jos peli on niiden jälkeen edelleen tasan, pelataan toiset kaksi viisiminuuttista erää. Näiden jälkeen ottelu ratkaistaan rangaistusheittokilpailussa.

## Lähteet
# Kansainvälinen Purjehtijaliitto

| World Sailing |
| --- |
| Laji | purjehdus |
| Lisäksi | kilpapurjehdus |
| Tyyppi | urheilujärjestö |
| Toimialue | kansainvälinen |
| Lyhenne | WS |
| Perustettu | 14. lokakuuta 1907 |
| Sijainti |  Lontoo, Yhdistynyt kuningaskunta |
| Presidentti | Quanhai Li |
| Jäsenyydet | * Kansainvälinen olympiakomitea
 |
| Jäsenet | 144 kansallista purjehdusliittoa |
| Aiheesta muualla |
| Sivusto |
| Infobox OKNimi-testi OK |

**World Sailing** (**WS**) on purjehduksen kansainvälinen lajiliitto; sen ovat tunnustaneet Kansainvälinen olympiakomitea (KOK) ja Kansainvälinen paralympiakomitea (IPC).

## Historia

International Yacht Racing Unionin (IYRU) perustaminen sai alkunsa vuonna 1904, kun Brooke Heckstall-Smith, silloisen Yacht Racing Associationin (nykyinen Royal Yachting Association) sihteeri, kirjoitti Yacht Club de Francelle korostaen konferenssin järjestämisen tarpeellisuutta, jotta voitaisiin laatia kansainvälinen mittasääntö kilpaveneille, joka olisi hyväksyttävissä kaikissa Euroopan maissa. Tämän seurauksena järjestettiin kansainvälinen kilpaveneiden mittauskonferenssi Lontoossa tammikuussa ja kesäkuussa 1906, missä kehitettiin niin sanottu metrisääntö. Tämä ryhmä hyväksyi virallisen peruskirjan kokouksessa Yacht Club de Francessa Pariisissa 14. lokakuuta 1907, jota pidetään International Yacht Racing Unionin perustamispäivänä.

Elokuussa 1996 IYRU muutti nimensä muotoon International Sailing Federation (ISAF).

Marraskuuta 2015 ISAF muutti nimensä muotoon World Sailing.

## Puheenjohtajat

Liitto on valinnut puheenjohtajan vuodesta 1946 alkaen.

* 1946–55 Sir Ralph Gore
* 1955–69 Sir Peter Scott
* 1969–84 Beppe Croce
* 1986–94 Peter Tallberg
* 1994–04 Paul Henderson
* 2004–12 Göran Petersson
* 2012–16 Carlo Croce
* 2016–20 Kim Andersen
* 2020– Quanhai Li

## Säännöt ja määräykset

World Sailing tunnetaan purjehtijoiden keskuudessa erityisesti siitä, että se laatii purjehduksen kilpailusäännöt (RRS), jotka ovat kansainvälinen standardi kilpailusääntöjen määrittelyssä ja muodostavat puitteet, joiden mukaisesti kilpailut järjestetään.

## Jäsenyys

### Kansalliset jäsenet

Kuten kaikki urheiluliitot, World Sailing koostuu kansallisista jäsenliitoista, joita on yli 140 maasta. Kaikilla jäsenillä on oikeus tehdä ehdotuksia, joilla vaikutetaan World Sailingin linjauksiin.

### Luokkaliitot

World Sailing tunnustaa yli 80 luokkaa, joilla kaikilla on oikeus järjestää maailmanmestaruuskilpailuja.

## Lähteet

## Aiheesta muualla

* World Sailingin kotisivut (englanniksi)
# Suomen Purjehdus ja Veneily

**Suomen Purjehdus ja Veneily ry** (**SPV**)(ruots. *Segling och Båtsport i Finland rf.*) on vuoden 2011 alussa toimintansa aloittanut purjehduksen ja veneilyn kattojärjestö, joka syntyi kun Suomen Purjehtijaliitto ja Suomen Veneilyliitto yhdistyivät. Liittoon kuuluu yli 300 suomalaista pursiseuraa sekä 40 luokkaliittoa. Näissä on noin 64 000 henkilöjäsentä.

Suomen Purjehdus ja Veneily ry on Vapaaehtoisen pelastuspalvelun valmiusjärjestö.

## Toiminta

Suomen Purjehdus ja Veneilyn tehtävä on tukea toiminnallaan seuroja ja luokkaliittoja, jotka tuottavat veneilypalveluja. Liitto huolehtii veneurheilun ja veneilyn harjoittamis- ja kehittämisedellytyksistä Suomessa sekä osallistuu niiden kehittämiseen kansainvälisissä järjestöissä. Järjestön toimisto sijaitsi vuoden 2016 loppuun Ahti Business Park -toimistorakennuksessa Espoon Haukilahdessa. Vuoden 2017 alusta toimisto sijaitsee Särkiniementiellä Lauttasaaressa.

### Maajoukkue

Suomen Purjehdus ja Veneily vastaa Suomen purjehdusmaajoukkueen, eli **Sailing Team Finlandin** toiminnasta. Maajoukkue koostuu vuosittain valituista huippupurjehtijoista, jotka kilpailevat olympialaisiin valituissa purjehdusluokissa. Joukkue edustaa Suomea olympialuokkien maailmankiertueella ja arvokilpailuissa.

## Talous

Suomen Purjehdus ja Veneily on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 3 658 255 euroa. Vuosittainen tuki on ollut vuodesta 2023 lähtien 642 000 euroa.

## Katso myös

* Luettelo suomalaisista pursiseuroista

## Lähteet

## Aiheesta muualla

* Suomen Purjehdus ja Veneily ry
# Kansainvälinen ampumaurheiluliitto

| Kansainvälinen ampumaurheiluliitto |
| --- |
| International Shooting Sport Federation |
|  |
| Laji | ammunta |
| Tyyppi | urheilujärjestö |
| Toimialue | kansainvälinen |
| Lyhenne | ISSF |
| Perustettu | 1907 |
| Sijainti |  München, Saksa |
| Presidentti | Luciano Rossi |
| Jäsenyydet | * Kansainvälinen olympiakomitea
 |
| Aiheesta muualla |
| Sivusto |
| Infobox OKNimi-testi OK |

**Kansainvälinen ampumaurheiluliitto** (engl. *International Shooting Sport Federation*, **ISSF**) on kansainvälinen ampumaurheilun kattojärjestö. ISSF on virallinen olympialiikkeen valvontaelin, joka hallinnoi ampumaurheilua maailmanlaajuisesti ja jonka jäsenjärjestöt hallinnoivat ampumaurheilua kansallisella tasolla. ISSF:n päämaja sijaitsee Münchenissä, Saksassa.

Liitto on perustettu vuonna 1907. Liitto tunnettiin pitkään nimellä *Union International de Tir* (UIT), mutta vuonna 1998 uudeksi muodoksi tuli International Shooting Sport Federation (ISSF).

## Lähteet
# Indonesian tennisliitto

**Indonesian tennisliitto** on Indonesian kansallinen tenniksen hallintoelin. Se tunnetaan indonesian kielellä nimellä PELTI (Persatuan Lawn Tennis Indonesia).

PELTI perustettiin 26. joulukuuta 1935 ja sen tehtäviin kuuluvat lajin edistäminen, rahoituksen tarjoaminen pelaajien kehittämiseksi, juniori- ja ammattilaisturnausten järjestäminen sekä Indonesian Fed Cup- ja Davis Cup -joukkueiden hallinnointi.

Vuonna 2006 Indonesian Fed Cup -joukkue pelasi maailmanlohkon kakkosryhmässä, mutta kieltäytyi pelaamasta play-off-ottelua Israelissa ja ottelu Israelin Fed Cup -joukkuetta vastaan merkittiin näin tappioksi. Indonesian hallituksen kerrottiin kieltäneen Indonesian tennisliittoa osallistumasta otteluun. Kansainvälisen tennisliiton (ITF) presidentti Francesco Ricci Bitti sanoi, että liitto oli surullinen päätöksestä. ITF sakotti Indonesian tennisliittoa 31 600 Yhdysvaltain dollarilla ja esti sen osallistumisen vuoden 2007 turnaukseen. Sakko koostui 20 000 dollarista Israelin tennisliitolle, 6 600 dollarista ITF:n menojen korvaamiseksi Israelin Fed Cup -ottelun valmisteluihin ja 5 000 dollarista ottelusta vetäytymisestä. Sanktio pudotti Indonesian Aasian/Oseanian lohkon II-ryhmään vuodeksi 2008.

## Lähteet

## Aiheesta muualla

* Indonesian tennisliiton kotisivut
# Tamiya

Tamiyan pääkonttori Shizuokassa
**Tamiya Corporation** on japanilainen pienoismallien ja radio-ohjattavien autojen valmistaja. Sen päämaja on Shizuokassa.

Tamiyan juuret ovat Yoshio Tamiyan perustamassa Tamiya Shoji -nimisessä puutavarayhtiössä. Hänen poikansa Shunsaku Tamiya alkoi työskennellä yhtiössä vuonna 1958. Vuonna 1960 Tamiya julkaisi ensimmäisen muovisen pienoismallinsa, joka esitti taistelulaiva *Yamatoa*. Yhtiön pienoismallit on tunnettu 1960-luvulta lähtien siitä, että niiden yksityiskohdat perustuvat hyvin tarkasti aitoihin ajoneuvoihin.

## Lähteet

## Aiheesta muualla

* Yhtiön kotisivu
# Vuoden 1964 kesäolympialaisten mitalitaulukko

**Vuoden 1964 kesäolympialaisissa** oli mukana urheilijoita 93 eri maasta, jotka kilpailivat 163 eri tapahtumassa. Mitalitaulukon ensimmäinen oli Yhdysvallat.

## Mitalitaulukko

| Vuoden 1964 kesäolympialaisten mitalitaulukko |
| --- |
| Sija | Maa | Kultaa | Hopeaa | Pronssia | Yhteensä |
| 1 |  Yhdysvallat | 36 | 26 | 28 | 90 |
| 2 |  Neuvostoliitto | 30 | 31 | 35 | 96 |
| 3 |  Japani | 16 | 5 | 8 | 29 |
| 4 |  Saksojen yhteisjoukkue | 10 | 22 | 18 | 50 |
| 5 |  Italia | 10 | 10 | 7 | 27 |
| 6 |  Unkari | 10 | 7 | 5 | 22 |
| 7 |  Puola | 7 | 6 | 10 | 23 |
| 8 |  Australia | 6 | 2 | 10 | 18 |
| 9 |  Tšekkoslovakia | 5 | 6 | 3 | 14 |
| 10 |  Iso-Britannia | 4 | 12 | 2 | 18 |
| 11 |  Bulgaria | 3 | 5 | 2 | 10 |
| 12 |  Suomi | 3 | 0 | 2 | 5 |
| 13 |  Uusi-Seelanti | 3 | 0 | 2 | 5 |
| 14 |  Romania | 2 | 4 | 6 | 12 |
| 15 |  Alankomaat | 2 | 4 | 4 | 10 |
| 16 |  Turkki | 2 | 3 | 1 | 6 |
| 17 |  Ruotsi | 2 | 2 | 4 | 8 |
| 18 |  Tanska | 2 | 1 | 3 | 6 |
| 19 |  Jugoslavia | 2 | 1 | 2 | 5 |
| 20 |  Belgia | 2 | 0 | 1 | 3 |
| 21 |  Ranska | 1 | 8 | 6 | 15 |
| 22 |  Kanada | 1 | 2 | 1 | 4 |
| 22 |  Sveitsi | 1 | 2 | 1 | 4 |
| 24 |  Etiopia | 1 | 0 | 0 | 1 |
| 24 |  Bahama | 1 | 0 | 0 | 1 |
| 24 |  Intia | 1 | 0 | 0 | 1 |
| 27 |  Etelä-Korea | 0 | 2 | 1 | 3 |
| 28 |  Trinidad ja Tobago | 0 | 1 | 2 | 3 |
| 29 |  Tunisia | 0 | 1 | 1 | 2 |
| 30 |  Pakistan | 0 | 1 | 0 | 1 |
| 30 |  Filippiinit | 0 | 1 | 0 | 1 |
| 30 |  Argentiina | 0 | 1 | 0 | 1 |
| 30 |  Kuuba | 0 | 1 | 0 | 1 |
| 34 |  Iran | 0 | 0 | 2 | 2 |
| 35 |  Irlanti | 0 | 0 | 1 | 1 |
| 35 |  Ghana | 0 | 0 | 1 | 1 |
| 35 |  Brasilia | 0 | 0 | 1 | 1 |
| 35 |  Kenia | 0 | 0 | 1 | 1 |
| 35 |  Meksiko | 0 | 0 | 1 | 1 |
| 35 |  Nigeria | 0 | 0 | 1 | 1 |
| 35 |  Uruguay | 0 | 0 | 1 | 1 |
| **Yhteensä** | **163** | **167** | **174** | **504** |

Lähde: Tokyo 1964  olympic.it. Viitattu 19.1.2016. (englanniksi)

## Lähteet
# Bhojpurin piirikunta

| Bhojpurin piirikunta भोजपुर, Bhojapura |
| --- |
|  |
|  Bhojpurin piirikunnan sijainti Nepalissa. |
| **Koordinaatit:** 27.167°N, 87.051°E |
| Valtio |    Nepal |
| Nepalin kehitysalueet | Itäinen kehitysalue |
| Nepalin vyöhykkeet | Kosi |
| Hallinto |  |
|  – hallinnollinen keskus | Bhojpur (7 446 as., 2011) |
| Pinta-ala  () | 1 507 km² |
| Väkiluku (2011)  () | 182 459 |
|  – väestötiheys | 121 as./km² |
| HDI (2011) | 0,479 |
| Lyhenteet |  |
|  – ISO 3166 | NP-KO |
|  |
| ddcbhojpur.gov.np |
| Bhojpurin piirikunnan kartta. Piirikunnan hallintokeskus Bhojpurin sijainti on merkitty sinisellä symbolilla kartan keskiosiin. |
| Infobox OK |

**Bhojpurin piirikunta** (nepaliksi भोजपुर, *Bhojapura*) on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeellä.

Bhojpurin piirikunta rajautuu pohjoisessa Sankhuwasabhan, idässä Dhankutan, etelässä Udayapurin sekä lännessä Khotangin ja Solukhumbun piirikuntaan.

Bhojpurin piirikunnassa asui vuonna 2011 yhteensä 182 459 henkeä (203 018 as. vuonna 2001). Piirikunnan pinta-ala on 1 507 neliökilometriä ja väestötiheys 121 as./km2. Hallinnollinen keskus on Bhojpur (7 446 as., 2011), joka sijaitsee linnuntietä runsas 180 kilometriä Kathmandusta itäkaakkoon. Vuonna 2011 piirikunnassa ei ollut lainkaan kaupunkeja, mutta vuonna 2014 sinne perustettiin vierekkäisten kyläkomiteoiden alueita ja väestöä yhdistämällä sen ensimmäiset kaupungit: Bhojpur ja Sadanand.

Luonnonmaantieteellisesti piirikunta ryhmitellään yleensä Nepalin Itäiseen kumpuvyöhykkeeseen kuuluvaksi. Tarkemmassa jaottelussa piirikunnasta 2,7 % voidaan luokitella alavampaan trooppiseen, 30,5 % ylempään trooppiseen, 49,8 % subtrooppiseen, 15,1 % lauhkeaan ja 1,7 % subalpiiniseen kasvillisuusvyöhykkeeseen.

* Bhoipurin kaupunkia.

## Lähteet

## Aiheesta muualla

* Kuvia tai muita tiedostoja aiheesta Bhojpurin piirikunta Wikimedia Commonsissa
# Nuwakotin piirikunta

| Nuwakotin piirikunta नुवाकोट, Nuvākoṭ |
| --- |
|  |
|  Nuwakotin piirikunnan sijainti Nepalissa. |
| **Koordinaatit:** 27.897°N, 85.146°E |
| Valtio |    Nepal |
| Nepalin kehitysalueet | Keskinen kehitysalue |
| Nepalin vyöhykkeet | Bagmati |
| Hallinto |  |
|  – hallinnollinen keskus | Bidur (26 750 as., 2011) |
| Pinta-ala  () | 1 121 km² |
| Väkiluku (2011)  () | 277 471 |
|  – väestötiheys | 248 as./km² |
| HDI (2011) | 0,466 |
| Lyhenteet |  |
|  – ISO 3166 | NP-BA |
|  |
| ddcnuwakot.gov.np |
| Nuwakotin piirikunnan kartta. Hallintokeskuksen sijainti käy ilmi kartalta. |
| Infobox OK |

**Nuwakotin piirikunta** (nepaliksi नुवाकोट, *Nuvākoṭ*) on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä, pääkaupunki Kathmandun pohjoispuolella.

Piirikunta rajautuu pohjoisessa Rasuwan, idässä Sindhupalchokin, etelässä Kathmandun ja lännessä Dhadingin piirikuntaan.

Nuwakotissa asui vuonna 2011 yhteensä 59 215 perhekuntaa, joihin kuului 277 471 ihmistä. Piirikunnan pinta-ala on 1 121 neliökilometriä ja asukastiheys 248 as./km2. Hallinnollinen keskus on Bidurin kaupunki (26 750 as., 2011).

Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 28,6 % sisällytetään ylempään trooppiseen, 50,8 % subtrooppiseen, 13,4 % lauhkeaan, 3,9 % subalpiiniseen ja 1,3 % alpiiniseen kasvillisuusvyöhykkeeseen sekä 0,3 % ylempään vuoristovyöhykkeeseen (nival zone) ja 1,7 % vesistöihin kuuluvaksi.

Nuwakotin piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi.

Oheiset kuvat ovat ajalta ennen kevään 2015 maanjäristystä.

* Temppeli - Nuwakot Durbar.
* Duipipal.
* Kakanin kylää.
* Näkymä Kakanin kylästä.
* Vuoristotie monsuunikaudella.
* Kävelysilta joen yli.

## Lähteet

## Aiheesta muualla

* Kuvia tai muita tiedostoja aiheesta Nuwakotin piirikunta Wikimedia Commonsissa

* Nuwakot district (VDC-Municipality in detail, 2011 Census) (Arkistoitu – Internet Archive) (englanniksi) (cbs.gov.np)
* Earthquake relief: Youth going up to Nuwakot (video, pienen avustuserän matkasta kylään Nuwakotissa) (englanniksi) (youtube.com)
# Singaporen parlamentti

| Parliament of Singapore Parlimen Singapura 新加坡国会 சிங்கப்பூர் நாடாளுமன்றம் |
| --- |
| Tyyppi |
| Tyyppi |
Yksikamarinen |
| Johto |
| Puhemies |
Seah Kian Peng (PAP) 8. elokuuta 2023 alkaen |
| Kokoonpano |
| Edustajia |
99 |
|  |
| Puolueet | **Hallitus (87) Toimintapuolue (87)

**Oppositio (12) Työväenpuolue (12)
 |
| Vaalit |
| Valintatapa |
Enemmistövaalitapa |
| Viimeisimmät vaalit |
3. toukokuuta 2025 |
| Seuraavat vaalit | *viimeistään 2030* |
| Kokouspaikka |
| Singaporen parlamenttitalo |
| Kotisivut |
|
 |

**Singaporen parlamentti** (engl. *Parliament of Singapore*, kiin.: 新加坡国会; pinyin: *Xīnjiāpó guóhuì*, malaijiksi *Parlimen Singapura*, tamiliksi சிங்கப்பூர் நாடாளுமன்றம், *Ciṅkappūr nāṭāḷumaṉṟam*) on Singaporen lainsäädäntöelin. Parlamentti on yksikamarinen ja siihen kuuluu 97 vaaleilla valittua edustajaa, minkä lisäksi maan presidentti nimittää parlamenttiin kahdeksi ja puoleksi vuodeksi enintään yhdeksän eri alojen asiantuntijaa. Parlamentin vaalikausi on viisi vuotta ja vaalijärjestelmä perustuu enemmistövaalitapaan. Jokaisen 21 vuotta täyttäneen on äänestettävä.

Parlamentaarista työtä tehdään seitsemässä valiokunnassa.

## Historia

Ensimmäinen parlamentti perustettiin vuonna 1867, kun Singaporesta tuli oma siirtokuntansa. Sen rooli oli aluksi toimia neuvoa-antavana elimenä ja avustaa kuvernööriä. Osa edustajista oli kuvernöörin nimittämiä..

Valta siirrettiin vaaleilla valituille ministereille ja parlamentille vuonna 1955. Tämä ei kuitenkaan koskenut puolustus- ja rahapolitiikkaa. Vuonna 1959 siirtokunnasta tuli täysin autonominen..

Vuonna 1965 Singapore erotettiin Malesiasta, ja parlamentti aloitti toimintansa nykymuodossaan.

## Lähteet

## Aiheesta muualla

* Singaporen parlamentti (englanniksi)
# Singaporen salibandyliitto

**Floorball Singapore**|  |
| **Liittynyt IFF.ään** | 1995 |
| **IIF Ranking Miehet** | 18 |
| **kotisivut** | www.sfa.sg |

**Singaporen Salibandyliitto** on Singaporen salibandya hallinnoiva järjestö ja se perustettiin vuonna 1995.

## Joukkueet

* Singaporen salibandymaajoukkue
* Singaporen naisten salibandymaajoukkue
* Singaporen alle 19-vuotiaiden salibandymaajoukkue
* Singaporen naisten alle 19-vuotiaiden salibandymaajoukkue